Demokratiskim gremijam tuchwilu lochko njeje skutkować
Kamjenc (UM/SN). Tuchwilu, hdyž je zetkanje wjac hač dweju wosobow w zjawnosći hižo chłostajomne, steja demokratiske gremije před ćežkimi rozsudami. Za měšćanske a gmejnske rady to mjenujcy woznamjenja, hač wuradźowanja přewjedu abo nic. Zhorjelc je posedźenje měšćanskeje rady a wuběrki města nachwilnje z radnicy do tamnišeje Hóńtwjerskeje kaserny přepołožiło. Tam maja wjetšu žurlu a kóždy radźićel ławku za sebje. Město Biskopicy a Budyski wokrjesny sejmik stej posedźenja wotprajiłoj. Při tym měješe wokrjes z Kamjenskej płuwarnju temu na dnjowym porjedźe, w kotrejž dyrbi nuznje rozsudźić.
als_Latn szl_Latn